title: Εκτελεστικός κανονισμός (ΕΕ) αριθ. 1012/2012 της Επιτροπής, της 5ης Νοεμβρίου 2012 , για την τροποποίηση του κανονισμού (ΕΚ) αριθ. 2074/2005 και του κανονισμού (ΕΚ) αριθ. 1251/2008 όσον αφορά τον κατάλογο ειδών-φορέων, τις υγειονομικές απαιτήσεις και τις απαιτήσεις πιστοποίησης σχετικά με το επιζωοτικό ελκογόνο σύνδρομο και όσον αφορά την εγγραφή της Ταϊλάνδης στον κατάλογο τρίτων χωρών από τις οποίες επιτρέπονται οι εισαγωγές ψαριών και αλιευτικών προϊόντων στην Ένωση  Κείμενο που παρουσιάζει ενδιαφέρον για τον ΕΟΧ

text:
               6.11.2012

               EL

               Επίσημη Εφημερίδα της Ευρωπαϊκής Ένωσης

               L 306/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1012/2012 ΤΗΣ ΕΠΙΤΡΟΠΉΣ
   της 5ης Νοεμβρίου 2012
   για την τροποποίηση του κανονισμού (ΕΚ) αριθ. 2074/2005 και του κανονισμού (ΕΚ) αριθ. 1251/2008 όσον αφορά τον κατάλογο ειδών-φορέων, τις υγειονομικές απαιτήσεις και τις απαιτήσεις πιστοποίησης σχετικά με το επιζωοτικό ελκογόνο σύνδρομο και όσον αφορά την εγγραφή της Ταϊλάνδης στον κατάλογο τρίτων χωρών από τις οποίες επιτρέπονται οι εισαγωγές ψαριών και αλιευτικών προϊόντων στην Ένωση
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (1), και ιδίως το άρθρο 9 δεύτερη παράγραφος,
   Έχοντας υπόψη τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (2), και ιδίως το άρθρο 16 δεύτερη παράγραφος,
   Έχοντας υπόψη την οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (3), και ιδίως το άρθρο 17 παράγραφος 2, τα άρθρα 22 και 25 και το άρθρο 61 παράγραφος 3,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 2074/2005 της Επιτροπής, της 5ης Δεκεμβρίου 2005, για θέσπιση μέτρων εφαρμογής για ορισμένα προϊόντα βάσει του κανονισμού (ΕΚ) αριθ. 853/2004 και για την οργάνωση επίσημων ελέγχων βάσει των κανονισμών (ΕΚ) αριθ. 854/2004 και (ΕΚ) αριθ. 882/2004, για την παρέκκλιση από τον κανονισμό (ΕΚ) αριθ. 852/2004 και για τροποποίηση των κανονισμών (ΕΚ) αριθ. 853/2004 και (ΕΚ) αριθ. 854/2004 (4) καθορίζει υποδείγματα υγειονομικών πιστοποιητικών για την εισαγωγή στην Ένωση ορισμένων υδρόβιων ζώων και προϊόντων ζωικής προέλευσης που προορίζονται για κατανάλωση από τον άνθρωπο.

               (2)

               Το υπόδειγμα πιστοποιητικού υγείας για τις εισαγωγές αλιευτικών προϊόντων που προορίζονται για κατανάλωση από τον άνθρωπο, το οποίο παρατίθεται στο προσάρτημα IV του παραρτήματος VI του κανονισμού (ΕΚ) αριθ. 2074/2005, περιλαμβάνει πιστοποιητικό υγείας του ζώου όσον αφορά τις απαιτήσεις για είδη ζώων που είναι ευπαθή σε ορισμένες ασθένειες που απαριθμούνται στο μέρος ΙΙ του παραρτήματος IV της οδηγίας 2006/88/ΕΚ, συμπεριλαμβανομένου του επιζωοτικού ελκογόνου συνδρόμου (EUS).

               (3)

               Ο κανονισμός (ΕΚ) αριθ. 1251/2008 της Επιτροπής, της 12ης Δεκεμβρίου 2008, για την εφαρμογή της οδηγίας 2006/88/ΕΚ του Συμβουλίου όσον αφορά τους όρους και τις απαιτήσεις πιστοποίησης για τη διάθεση στην αγορά και την εισαγωγή ζώων υδατοκαλλιέργειας και προϊόντων τους στην Κοινότητα, καθώς και για την κατάρτιση καταλόγου ειδών-φορέων (5) θεσπίζει τους όρους κτηνιατρικού ελέγχου και τις απαιτήσεις πιστοποίησης για τις εισαγωγές στην Ένωση ορισμένων ζώων υδατοκαλλιέργειας και ορισμένων προϊόντων τους.

               (4)

               Στο παράρτημα Ι του κανονισμού (ΕΚ) αριθ. 1251/2008 παρατίθεται κατάλογος των ειδών-φορέων για τις ασθένειες που απαριθμούνται στο μέρος ΙΙ του παραρτήματος IV της οδηγίας 2006/88/ΕΚ. Τα είδη-φορείς για το επιζωοτικό ελκογόνο σύνδρομο περιλαμβάνονται επί του παρόντος στον εν λόγω κατάλογο.

               (5)

               Το παράρτημα ΙΙΙ του κανονισμού (ΕΚ) αριθ. 1251/2008 παραθέτει, μεταξύ άλλων, τον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται η εισαγωγή στην Ένωση διακοσμητικών ψαριών που είναι ευπαθή σε μία ή περισσότερες από τις ασθένειες του παραρτήματος IV της οδηγίας 2006/88/ΕΚ και προορίζονται για κλειστές διακοσμητικές εγκαταστάσεις.

               (6)

               Η Ινδία και το Βιετνάμ περιλαμβάνονται στο εν λόγω παράρτημα κατά τρόπον ώστε οι εισαγωγές ειδών ψαριών που είναι ευπαθή στο επιζωοτικό ελκογόνο σύνδρομο να υπόκεινται σε ειδικές διατάξεις για την υγεία των ψαριών με σκοπό την εξάλειψη των κινδύνων από την εν λόγω ασθένεια.

               (7)

               Επιπροσθέτως, τα υποδείγματα υγειονομικών πιστοποιητικών των μερών Α και Β του παραρτήματος IV του κανονισμού (ΕΚ) αριθ. 1251/2008 περιέχουν βεβαιώσεις για την υγεία των ζώων ως προς τις απαιτήσεις για ευπαθή είδη και είδη-φορείς ορισμένων ασθενειών που απαριθμούνται στο μέρος ΙΙ του παραρτήματος IV της οδηγίας 2006/88/ΕΚ, συμπεριλαμβανομένου του επιζωοτικού ελκογόνου συνδρόμου.

               (8)

               Στην οδηγία 2006/88/ΕΚ, όπως τροποποιήθηκε με την εκτελεστική οδηγία 2012/31/ΕΕ της Επιτροπής (6), δεν περιλαμβάνεται πλέον το επιζωοτικό ελκογόνο σύνδρομο ως εξωτική ασθένεια στο μέρος ΙΙ του παραρτήματος IV.

               (9)

               Για λόγους συνέπειας και σαφήνειας της ενωσιακής νομοθεσίας, ο κανονισμός (ΕΚ) αριθ. 2074/2005 και ο κανονισμός (ΕΚ) αριθ. 1251/2008 θα πρέπει να τροποποιηθούν κατά τρόπον ώστε να εκλείψουν οι διατάξεις που συνιστούν αναφορές στο επιζωοτικό ελκογόνο σύνδρομο.

               (10)

               Μετά την αφαίρεση του επιζωοτικού ελκογόνου συνδρόμου από τον κατάλογο του μέρους ΙΙ του παραρτήματος IV της οδηγίας 2006/88/ΕΚ οι σχετικές υγειονομικές διατάξεις που εφαρμόζονται στην Ινδία και το Βιετνάμ έχουν καταστεί περιττές και, συνεπώς, θα πρέπει να αφαιρεθούν από τον κατάλογο των χωρών στις οποίες πρέπει να εφαρμόζονται ειδικά υγειονομικά μέτρα για τα υδρόβια ζώα που προορίζονται για εξαγωγή στην Ένωση.

               (11)

               Η Ταϊλάνδη περιλαμβάνεται στο παράρτημα ΙΙΙ του κανονισμού (ΕΚ) αριθ. 1251/2008 ως τρίτη χώρα από την οποία επιτρέπονται οι εισαγωγές κυπρίνων (cyprinidae) για καλλιέργεια, περιοχές μετεγκατάστασης, εγκαταστάσεις ψυχαγωγικής αλιείας, ανοικτές και κλειστές διακοσμητικές εγκαταστάσεις στην Ένωση. Η Ταϊλάνδη έχει ζητήσει να συμπεριληφθεί στο παράρτημα ΙΙΙ για να της επιτραπούν οι εξαγωγές και άλλων ειδών ψαριών από τη συγκεκριμένη τρίτη χώρα στην Ένωση.

               (12)

               Τον Νοέμβριο του 2009 πραγματοποιήθηκε επιθεώρηση από το Γραφείο Τροφίμων και Κτηνιατρικών Θεμάτων (ΓΤΚΘ) όσον αφορά την υγεία των υδρόβιων ζώων στην Ταϊλάνδη. Οι συστάσεις του ΓΤΚΘ μετά την εν λόγω επιθεώρηση εφαρμόστηκαν επιτυχώς από την αρμόδια αρχή στην Ταϊλάνδη. Είναι, συνεπώς, σκόπιμο να επιτραπούν οι εισαγωγές στην Ένωση από την εν λόγω τρίτη χώρα και άλλων ειδών ψαριών. Επομένως, η εγγραφή της Ταϊλάνδης στο παράρτημα ΙΙΙ του κανονισμού (ΕΚ) αριθ. 1251/2008 θα πρέπει να τροποποιηθεί ανάλογα.

               (13)

               Ως εκ τούτου, ο κανονισμός (ΕΚ) αριθ. 2074/2005 και ο κανονισμός (ΕΚ) αριθ. 1251/2008 θα πρέπει να τροποποιηθούν ανάλογα.

               (14)

               Είναι σκόπιμο να προβλεφθούν μεταβατικά μέτρα, ώστε να επιτραπεί στα κράτη μέλη και στον κλάδο να λάβουν τα αναγκαία μέτρα προκειμένου να συμμορφωθούν με τις απαιτήσεις του παρόντος κανονισμού.

               (15)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το προσάρτημα IV του παραρτήματος VΙ του κανονισμού (ΕΚ) αριθ. 2074/2005 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Τα παραρτήματα I, III και IV του κανονισμού (ΕΚ) αριθ. 1251/2008 τροποποιούνται σύμφωνα με το παράρτημα ΙΙ του παρόντος κανονισμού.
   Άρθρο 3
   Για μια μεταβατική περίοδο έως την 1η Μαρτίου 2013 οι αποστολές υδρόβιων ζώων που συνοδεύονται από υγειονομικά πιστοποιητικά που έχουν εκδοθεί σύμφωνα με τα υποδείγματα του μέρους Α ή του μέρους Β του παραρτήματος IV του κανονισμού (ΕΚ) αριθ. 1251/2008 και των αλιευτικών προϊόντων που συνοδεύονται από υγειονομικά πιστοποιητικά τα οποία εκδίδονται σύμφωνα με το υπόδειγμα του προσαρτήματος IV του παραρτήματος VI του κανονισμού (ΕΚ) αριθ. 2074/2005, στην έκδοση που προηγείται των τροποποιήσεων που εισάγει ο παρών κανονισμός, μπορούν να διατίθενται στην αγορά ή να εισάγονται στην Ένωση υπό την προϋπόθεση ότι φθάνουν στον τελικό προορισμό τους πριν από την εν λόγω ημερομηνία.
   Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Νοεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 139 της 30.4.2004, σ. 55.

      (2)  ΕΕ L 139 της 30.4.2004, σ. 206.

      (3)  ΕΕ L 328 της 24.11.2006, σ. 14.

      (4)  ΕΕ L 338 της 22.12.2005, σ. 27.

      (5)  ΕΕ L 337 της 16.12.2008, σ. 41.

      (6)  ΕΕ L 297 της 26.10.2012, σ. 26.

      ΠΑΡΑΡΤΗΜΑ I

            «Προσάρτημα IV στο παράρτημα VI

               Υπόδειγμα υγειονομικού πιστοποιητικού για τις εισαγωγές αλιευτικών προϊόντων που προορίζονται για κατανάλωση από τον άνθρωπο

      ΠΑΡΑΡΤΗΜΑ II
      Τα παραρτήματα I, III και IV του κανονισμού (ΕΚ) αριθ. 1251/2008 τροποποιούνται ως εξής:

                  (1)

                  στο παράρτημα Ι, διαγράφεται η καταχώριση για το επιζωοτικό ελκογόνο σύνδρομο.

                  (2)

                  Το παράρτημα ΙΙΙ αντικαθίσταται ως εξής:

                     «ΠΑΡΑΡΤΗΜΑ III

                        Κατάλογος τρίτων χωρών, εδαφών, ζωνών ή διαμερισμάτων
                         (1)

                     (αναφέρεται στο άρθρο 10 παράγραφος 1 και στο άρθρο 11)

                                 Χώρα/περιοχή

                                 Είδος υδατοκαλλιέργειας

                                 Ζώνη/διαμέρισμα

                                 Κωδικός ISO

                                 Όνομα

                                 Ψάρια

                                 Μαλάκια

                                 Καρκινοειδή

                                 Κωδικός

                                 Περιγραφή

                                 AU

                                 Αυστραλία

                                 X (2)

                                 BR

                                 Βραζιλία

                                 X (3)

                                 CA

                                 Καναδάς

                                 X

                                 CA 0 (4)

                                 Σύνολο της επικράτειας

                                 CA 1 (5)

                                 Βρετανική Κολομβία

                                 CA 2 (5)

                                 Αλμπέρτα

                                 CA 3 (5)

                                 Saskatchewan

                                 CA 4 (5)

                                 Μανιττόμπα

                                 CA 5 (5)

                                 New Brunswick

                                 CA 6 (5)

                                 Νέα Σκωτία

                                 CA 7 (5)

                                 Prince Edward Island

                                 CA 8 (5)

                                 Newfoundland και Λαμπραντόρ

                                 CA 9 (5)

                                 Yukon

                                 CA 10 (5)

                                 Βορειοδυτικά εδάφη

                                 CA 11 (5)

                                 Nunavut

                                 CL

                                 Χιλή

                                 X (2)

                                 Ολόκληρη η χώρα

                                 CN

                                 Κίνα

                                 X (3)

                                 Ολόκληρη η χώρα

                                 CO

                                 Κολομβία

                                 X (3)

                                 Ολόκληρη η χώρα

                                 CG

                                 Κονγκό

                                 X (3)

                                 Ολόκληρη η χώρα

                                 CK

                                 Νήσοι Κουκ

                                 X (7)

                                 X (7)

                                 X (7)

                                 Ολόκληρη η χώρα

                                 HR

                                 Κροατία

                                 X (2)

                                 Ολόκληρη η χώρα

                                 HK

                                 Χονγκ Κονγκ

                                 X (3)

                                 Ολόκληρη η χώρα

                                 ID

                                 Ινδονησία

                                 X (2)

                                 Ολόκληρη η χώρα

                                 IL

                                 Ισραήλ

                                 X (2)

                                 Ολόκληρη η χώρα

                                 JM

                                 Τζαμάικα

                                 X (3)

                                 Ολόκληρη η χώρα

                                 JP

                                 Ιαπωνία

                                 X (3)

                                 Ολόκληρη η χώρα

                                 KI

                                 Κιριμπάτι

                                 X (7)

                                 X (7)

                                 X (7)

                                 Ολόκληρη η χώρα

                                 LK

                                 Σρι Λάνκα

                                 X (3)

                                 Ολόκληρη η χώρα

                                 MH

                                 Νήσοι Μάρσαλ

                                 X (7)

                                 X (7)

                                 X (7)

                                 Ολόκληρη η χώρα

                                 MK (6)

                                 Πρώην Γιουγκοσλαβική Δημοκρατία της Μακεδονίας

                                 X (3)

                                 Ολόκληρη η χώρα

                                 MY

                                 Μαλαισία

                                 X (3)

                                 Χερσόνησος της Μαλαισίας, Δυτική Μαλαισία

                                 NR

                                 Ναούρου

                                 X (7)

                                 X (7)

                                 X (7)

                                 Ολόκληρη η χώρα

                                 NU

                                 Νιούε

                                 X (7)

                                 X (7)

                                 X (7)

                                 Ολόκληρη η χώρα

                                 NZ

                                 Νέα Ζηλανδία

                                 X (2)

                                 Ολόκληρη η χώρα

                                 PF

                                 Γαλλική Πολυνησία

                                 X (7)

                                 X (7)

                                 X (7)

                                 Ολόκληρη η χώρα

                                 PG

                                 Παπούα Νέα Γουινέα

                                 X (7)

                                 X (7)

                                 X (7)

                                 Ολόκληρη η χώρα

                                 PN

                                 Πίτκερν

                                 X (7)

                                 X (7)

                                 X (7)

                                 Ολόκληρη η χώρα

                                 PW

                                 Παλάου

                                 X (7)

                                 X (7)

                                 X (7)

                                 Ολόκληρη η χώρα

                                 RU

                                 Ρωσία

                                 X (2)

                                 Ολόκληρη η χώρα

                                 SB

                                 Νήσοι Σολομώντος

                                 X (7)

                                 X (7)

                                 X (7)

                                 Ολόκληρη η χώρα

                                 SG

                                 Σιγκαπούρη

                                 X (3)

                                 Ολόκληρη η χώρα

                                 ZA

                                 Νότια Αφρική

                                 X (2)

                                 Ολόκληρη η χώρα

                                 TW

                                 Ταϊβάν

                                 X (3)

                                 Ολόκληρη η χώρα

                                 TH

                                 Ταϊλάνδη

                                 X (2)

                                 Ολόκληρη η χώρα

                                 TR

                                 Τουρκία

                                 X (2)

                                 Ολόκληρη η χώρα

                                 TK

                                 Τοκελάου

                                 X (7)

                                 X (7)

                                 X (7)

                                 Ολόκληρη η χώρα

                                 TO

                                 Τόνγκα

                                 X (7)

                                 X (7)

                                 X (7)

                                 Ολόκληρη η χώρα

                                 TV

                                 Τουβαλού

                                 X (7)

                                 X (7)

                                 X (7)

                                 Ολόκληρη η χώρα

                                 US

                                 Ηνωμένες Πολιτείες (8)

                                 X

                                 X

                                 US 0 (4)

                                 Ολόκληρη η χώρα

                                 X

                                 US 1 (5)

                                 Σύνολο της χώρας, εκτός από τις ακόλουθες πολιτείες: Νέα Υόρκη, Οχάιο, Ιλινόις, Μίτσιγκαν, Ιντιάνα, Ουισκόνσιν, Μινεσότα και Πενσυλβάνια

                                 X

                                 US 2

                                 Humboldt Bay (Καλιφόρνια)

                                 US 3

                                 Netarts Bay (Όρεγκον)

                                 US 4

                                 Wilapa Bay, Totten Inlet, Oakland Bay, Quilcence Bay και Dabob Bay (Ουάσιγκτον)

                                 US 5

                                 NELHA (Χαβάη)

                                 WF

                                 Νήσοι Ουάλις και Φουτούνα

                                 X (7)

                                 X (7)

                                 X (7)

                                 Ολόκληρη η χώρα

                                 WS

                                 Σαμόα

                                 X (7)

                                 X (7)

                                 X (7)

                                 Ολόκληρη η χώρα

                  (3)

                  Στο παράρτημα IV, τα μέρη Α και Β αντικαθίστανται από τα ακόλουθα:
                  «ΜΕΡΟΣ A

                     Υπόδειγμα υγειονομικού πιστοποιητικού ζώων για την εισαγωγή στην Ευρωπαϊκή Ένωση ζώων υδατοκαλλιέργειας που προορίζονται για καλλιέργεια, περιοχές μετεγκατάστασης, εγκαταστάσεις ψυχαγωγικής αλιείας και ανοικτές διακοσμητικές εγκαταστάσεις

                  ΜΕΡΟΣ B

                     Υπόδειγμα υγειονομικού πιστοποιητικού ζώων για την εισαγωγή στην Ευρωπαϊκή Ένωση διακοσμητικών υδρόβιων ζώων που προορίζονται για κλειστές διακοσμητικές εγκαταστάσεις

         (1)  Σύμφωνα με το άρθρο 11, τα διακοσμητικά ψάρια που δεν ανήκουν σε είδη ευπαθή σε κάποια από τις ασθένειες οι οποίες απαριθμούνται στο παράρτημα IV μέρος ΙΙ της οδηγίας 2006/88/ΕΚ, καθώς και τα διακοσμητικά μαλάκια και τα διακοσμητικά καρκινοειδή που προορίζονται για κλειστές διακοσμητικές εγκαταστάσεις, επιτρέπεται να εισάγονται στην Ένωση από τρίτες χώρες ή εδάφη που είναι μέλη του Διεθνούς Γραφείου Υγείας των Ζώων (OIE).

         (2)  Ισχύει για όλα τα είδη ψαριών.

         (3)  Ισχύει μόνο για Cyprinidae.

         (4)  Δεν ισχύει για τα ευπαθή είδη ψαριών ή για τα είδη-φορείς της λοιμώδους αιμορραγικής σηψαιμίας (VHS) σύμφωνα με το παράρτημα IV μέρος ΙΙ της οδηγίας 2006/88/ΕΚ.

         (5)  Ισχύει μόνο για τα ευπαθή είδη ψαριών ή για τα είδη-φορείς της λοιμώδους αιμορραγικής σηψαιμίας (VHS) σύμφωνα με το παράρτημα IV μέρος ΙΙ της οδηγίας 2006/88/ΕΚ.

         (6)  Προσωρινός κωδικός που δεν θίγει κατά κανένα τρόπο την οριστική ονομασία της εν λόγω χώρας, η οποία θα συμφωνηθεί μετά την ολοκλήρωση των διαπραγματεύσεων που διεξάγονται προς το παρόν για το θέμα αυτό στα Ηνωμένα Έθνη.

         (7)  Ισχύει μόνο για τις εισαγωγές διακοσμητικών ψαριών που δεν ανήκουν σε είδη που είναι ευπαθή σε κάποια από τις ασθένειες που παρατίθενται στο μέρος ΙΙ του παραρτήματος IV της οδηγίας 2006/88/ΕΚ, και διακοσμητικών μαλακίων και καρκινοειδών, που προορίζονται για κλειστές διακοσμητικές εγκαταστάσεις.

         (8)  Για τους σκοπούς του παρόντος κανονισμού το έδαφος των Ηνωμένων Πολιτειών περιλαμβάνει το Πόρτο Ρίκο, τις Παρθένους Νήσους, την Αμερικανική Σαμόα, το Γκουάμ και τις Νήσους Βόρειες Μαριάνες».


title: Εκτελεστικός κανονισμός (ΕΕ) αριθ. 1053/2011 της Επιτροπής, της 20ής Οκτωβρίου 2011 , σχετικά με την έκδοση πιστοποιητικών εισαγωγής και τη χορήγηση δικαιωμάτων εισαγωγής για τις αιτήσεις που υποβλήθηκαν κατά το πρώτο επταήμερο του Οκτωβρίου του 2011 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 616/2007 για το κρέας πουλερικών

text:
               21.10.2011

               EL

               Επίσημη Εφημερίδα της Ευρωπαϊκής Ένωσης

               L 276/24

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1053/2011 ΤΗΣ ΕΠΙΤΡΟΠΉΣ
   της 20ής Οκτωβρίου 2011
   σχετικά με την έκδοση πιστοποιητικών εισαγωγής και τη χορήγηση δικαιωμάτων εισαγωγής για τις αιτήσεις που υποβλήθηκαν κατά το πρώτο επταήμερο του Οκτωβρίου του 2011 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 616/2007 για το κρέας πουλερικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 616/2007 της Επιτροπής (3) ανοίχθηκαν δασμολογικές ποσοστώσεις για την εισαγωγή προϊόντων του τομέα του κρέατος πουλερικών καταγωγής Βραζιλίας, Ταϊλάνδης και άλλων τρίτων χωρών.

               (2)

               Οι αιτήσεις πιστοποιητικών εισαγωγής που υποβλήθηκαν, όσον αφορά τις ομάδες 1, 2, 4, 6, 7 και 8, κατά το πρώτο επταήμερο του Οκτωβρίου του 2011 για την υποπερίοδο από την 1η Ιανουαρίου έως τις 31 Μαρτίου 2012 αφορούν, για ορισμένες ποσοστώσεις, ποσότητες μεγαλύτερες από τις διαθέσιμες. Ως εκ τούτου, κρίνεται σκόπιμο να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό συντελεστή κατανομής που πρέπει να εφαρμόζεται στις αιτούμενες ποσότητες.

               (3)

               Οι αιτήσεις δικαιωμάτων εισαγωγής που υποβλήθηκαν κατά το πρώτο επταήμερο του Οκτωβρίου του 2011 για την υποπερίοδο από την 1η Ιανουαρίου έως τις 31 Μαρτίου 2012, όσον αφορά την ομάδα 5, αφορούν ποσότητες μεγαλύτερες από τις διαθέσιμες. Ως εκ τούτου, κρίνεται σκόπιμο να προσδιοριστεί σε ποιο βαθμό μπορούν να χορηγηθούν δικαιώματα εισαγωγής, με τον καθορισμό συντελεστή κατανομής που πρέπει να εφαρμόζεται στις αιτούμενες ποσότητες,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Στις αιτήσεις πιστοποιητικών εισαγωγής που υποβλήθηκαν βάσει του κανονισμού (ΕΚ) αριθ. 616/2007 για την υποπερίοδο από την 1η Ιανουαρίου έως τις 31 Μαρτίου 2012 όσον αφορά τις ομάδες 1, 2, 4, 6, 7 και 8, εφαρμόζονται οι συντελεστές κατανομής που προβλέπονται στο παράρτημα του παρόντος κανονισμού.
   2.   Στις αιτήσεις δικαιωμάτων εισαγωγής που υποβλήθηκαν βάσει του κανονισμού (ΕΚ) αριθ. 616/2007 για την υποπερίοδο από την 1η Ιανουαρίου έως τις 31 Μαρτίου 2012, όσον αφορά την ομάδα 5, εφαρμόζεται ο συντελεστής κατανομής που προβλέπεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 21 Οκτωβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Οκτωβρίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 142 της 5.6.2007, σ. 3.

      ΠΑΡΑΡΤΗΜΑ

                  Αριθμός ομάδας

                  Αύξων αριθμός

                  Συντελεστής κατανομής για τις αιτήσεις πιστοποιητικών εισαγωγής που υποβλήθηκαν για την υποπερίοδο από 1.1.2012 έως 31.3.2012
                  (σε %)

                  1

                  09.4211

                  0,502027

                  6

                  09.4216

                  0,609967

                  Αριθμός ομάδας

                  Αύξων αριθμός

                  Συντελεστής κατανομής για τις αιτήσεις δικαιωμάτων εισαγωγής που υποβλήθηκαν για την υποπερίοδο από 1.1.2012 έως 31.3.2012
                  (σε %)

                  5

                  09.4215

                  1,344087


title: Εκτελεστικός κανονισμός (ΕΕ) αριθ. 6/2014 της Επιτροπής, της 6ης Ιανουαρίου 2014 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               7.1.2014

               EL

               Επίσημη Εφημερίδα της Ευρωπαϊκής Ένωσης

               L 2/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 6/2014 ΤΗΣ ΕΠΙΤΡΟΠΉΣ
   της 6ης Ιανουαρίου 2014
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Ιανουαρίου 2014.

            Για την Επιτροπή, εξ ονόματος του Προέδρου,
         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  55,3

                  MA

                  56,5

                  TN

                  89,8

                  TR

                  127,8

                  ZZ

                  82,4

                  0707 00 05

                  MA

                  158,2

                  TR

                  170,1

                  ZZ

                  164,2

                  0709 90 70

                  MA

                  76,1

                  TR

                  166,2

                  ZZ

                  121,2

                  0805 10 20

                  MA

                  49,5

                  TR

                  84,4

                  ZA

                  44,9

                  ZZ

                  59,6

                  0805 20 10

                  MA

                  65,6

                  ZZ

                  65,6

                  0805 20 30, 0805 20 50, 0805 20 70, 0805 20 90

                  JM

                  116,9

                  TR

                  79,1

                  ZZ

                  98,0

                  0805 50 10

                  EG

                  64,2

                  TR

                  62,1

                  ZZ

                  63,2

                  0808 10 80

                  CN

                  74,5

                  MK

                  26,2

                  US

                  176,8

                  ZZ

                  92,5

                  0808 20 50

                  CN

                  57,2

                  US

                  154,2

                  ZZ

                  105,7

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/85 της Επιτροπής, της 25ης Ιανουαρίου 2016, σχετικά με την αναστολή της διαδικασίας υποβολής αιτήσεων ενίσχυσης για την ιδιωτική αποθεματοποίηση χοιρείου κρέατος που προβλέπεται στον εκτελεστικό κανονισμό (ΕΕ) 2015/2334

text:
               26.1.2016

               EL

               Επίσημη Εφημερίδα της Ευρωπαϊκής Ένωσης

               L 17/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/85 ΤΗΣ ΕΠΙΤΡΟΠΉΣ
   της 25ης Ιανουαρίου 2016
   σχετικά με την αναστολή της διαδικασίας υποβολής αιτήσεων ενίσχυσης για την ιδιωτική αποθεματοποίηση χοιρείου κρέατος που προβλέπεται στον εκτελεστικό κανονισμό (ΕΕ) 2015/2334
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον κανονισμό (ΕΚ) αριθ. 826/2008 της Επιτροπής, της 20ής Αυγούστου 2008, σχετικά με τη θέσπιση κοινών κανόνων για τη χορήγηση κοινοτικής ενίσχυσης στην ιδιωτική αποθεματοποίηση ορισμένων γεωργικών προϊόντων (2), και ιδίως το άρθρο 23 παράγραφος 3 στοιχεία α) και γ),
   Εκτιμώντας τα ακόλουθα:

               (1)

               Από την εξέταση της κατάστασης στην αγορά και τη χρήση του καθεστώτος ενίσχυσης της ιδιωτικής αποθεματοποίησης για το χοίρειο κρέας, όπως προβλέπεται από τον εκτελεστικό κανονισμό (ΕΕ) 2015/2334 της Επιτροπής (3), κρίνεται σκόπιμη η εξέταση του ενδεχομένου περάτωσής του. Η Επιτροπή προτίθεται να υποβάλει τον αντίστοιχο κανονισμό περάτωσης για γνωμοδότηση στην επιτροπή για την κοινή οργάνωση των γεωργικών αγορών. Ωστόσο, η πρόθεση αυτή εμπεριέχει τον κίνδυνο να προκύψει υπερβολικά μεγάλος αριθμός αιτήσεων για το καθεστώς ενισχύσεων.

               (2)

               Ως εκ τούτου, είναι αναγκαίο να ανασταλεί η υποβολή αιτήσεων για την ενίσχυση που προβλέπεται στον εκτελεστικό κανονισμό (ΕΕ) 2015/2334 και να απορριφθούν ορισμένες αιτήσεις που υποβλήθηκαν πριν από την περίοδο αναστολής.

               (3)

               Για την αποφυγή κερδοσκοπίας, ο παρών κανονισμός θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Η εφαρμογή του άρθρου 2 του εκτελεστικού κανονισμού (ΕΕ) 2015/2334 αναστέλλεται για την περίοδο από τις 27 Ιανουαρίου 2016 έως τις 2 Φεβρουαρίου 2016. Οι αιτήσεις για τη σύναψη συμβάσεων που υποβλήθηκαν κατά την περίοδο αυτή δεν γίνονται αποδεκτές.
   2.   Οι αιτήσεις που υποβλήθηκαν από τις 21 Ιανουαρίου 2016, για τις οποίες η απόφαση αποδοχής έπρεπε να ληφθεί κατά την περίοδο που αναφέρεται στην παράγραφο 1, απορρίπτονται.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιανουαρίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 223 της 21.8.2008, σ. 3.

      (3)  Εκτελεστικός κανονισμός (ΕΕ) 2015/2334 της Επιτροπής, της 14ης Δεκεμβρίου 2015, σχετικά με το άνοιγμα ιδιωτικής αποθεματοποίησης για το χοίρειο κρέας και τον εκ των προτέρων καθορισμό του ποσού της ενίσχυσης (ΕΕ L 329 της 15.12.2015, σ. 10).


title: Εκτελεστικός κανονισμός (EE) αριθ. 348/2011 του Συμβουλίου, της 8ης Απριλίου 2011 , για την εφαρμογή του κανονισμού (ΕΚ) αριθ. 560/2005 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού

text:
               12.4.2011

               EL

               Επίσημη Εφημερίδα της Ευρωπαϊκής Ένωσης

               L 97/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 348/2011 ΤΟΥ ΣΥΜΒΟΥΛΊΟΥ
   της 8ης Απριλίου 2011
   για την εφαρμογή του κανονισμού (ΕΚ) αριθ. 560/2005 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
   Έχοντας υπόψη τον κανονισμό (ΕΚ) αριθ. 560/2005 του Συμβουλίου, της 12ης Απριλίου 2005, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού (1), και ιδίως το άρθρο 11α παράγραφος 2,
   Εκτιμώντας τα ακόλουθα:

               (1)

               Στις 12 Απριλίου 2005, το Συμβούλιο εξέδωσε τον κανονισμό (ΕΚ) αριθ. 560/2005.

               (2)

               Λόγω των εξελίξεων στην Ακτή Ελεφαντοστού, θα πρέπει να τροποποιηθεί ο κατάλογος των προσώπων και οντοτήτων που υπόκεινται σε περιοριστικά μέτρα, ο οποίος περιλαμβάνεται στο παράρτημα ΙΑ του κανονισμού (ΕΚ) αριθ. 560/2005,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι οντότητες που περιλαμβάνονται στο παράρτημα του παρόντος κανονισμού διαγράφονται από τον κατάλογο που παρατίθεται στο παράρτημα ΙΑ του κανονισμού (ΕΚ) αριθ. 560/2005.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Απριλίου 2011.

            Για το Συμβούλιο

            Ο Πρόεδρος

         MARTONYI J.

      (1)  ΕΕ L 95 της 14.4.2005, σ. 1.

      ΠΑΡΑΡΤΗΜΑ

         ΟΝΤΟΤΗΤΕΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1

                  1.

                  SIR (Société Ivoirienne de Raffinage) (Εταιρεία Διυλιστηρίων της Ακτής Ελεφαντοστού)

                  2.

                  Αυτόνομος λιμένας του Abidjan

                  3.

                  Αυτόνομος λιμένας San Pedro

                  4.

                  CGFCC (επιτροπή διαχείρισης του δικτύου παραγωγής καφέ και κακάο)


title: Εκτελεστικός κανονισμός (ΕΕ) αριθ. 155/2012 της Επιτροπής, της 21ης Φεβρουαρίου 2012 , σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

text:
               23.2.2012

               EL

               Επίσημη Εφημερίδα της Ευρωπαϊκής Ένωσης

               L 50/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 155/2012 ΤΗΣ ΕΠΙΤΡΟΠΉΣ
   της 21ης Φεβρουαρίου 2012
   σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Με τον εκτελεστικό κανονισμό (ΕΕ) αριθ. 620/2011 της Επιτροπής (2), στο παράρτημα I του κανονισμού (ΕΟΚ) αριθ. 2658/87 εντάχθηκαν οι δύο νέες διακρίσεις, 8528 71 15 και 8528 71 91. Αμφότερες καλύπτουν συσκευές με μικροεπεξεργαστή στις οποίες ενσωματώνεται διαποδιαμορφωτής (modem) για πρόσβαση στο διαδίκτυο, και οι οποίες επιτελούν διαλογική λειτουργία ανταλλαγής πληροφοριών, με δυνατότητα λήψης τηλεοπτικών σημάτων, μέσω των ονομαζόμενων «χωριστών ενοτήτων (set-top boxes) με σύστημα επικοινωνίας». Σύμφωνα με το κείμενο των διακρίσεων, περιλαμβάνονται συσκευές με ενσωματωμένο σύστημα που εκτελεί λειτουργία εγγραφής ή αναπαραγωγής, υπό την προϋπόθεση ότι διατηρείται το ουσιώδες χαρακτηριστικό της χωριστής ενότητας (set-top box) με σύστημα επικοινωνίας.

               (2)

               Για λόγους ασφάλειας δικαίου, είναι αναγκαία η διευκρίνιση του πεδίου εφαρμογής αυτών των νέων διακρίσεων όσον αφορά τους όρους «διαποδιαμορφωτής» και «διαλογική ανταλλαγή πληροφοριών». Γι’ αυτό τον λόγο πρέπει να εισαχθεί στο κεφάλαιο 85 της συνδυασμένης ονοματολογίας νέα συμπληρωματική σημείωση, ώστε να διασφαλιστεί η ομοιόμορφη ερμηνεία των υπόψη διακρίσεων σε ολόκληρο το έδαφος της Ένωσης.

               (3)

               Ως εκ τούτου, ο κανονισμός (ΕΟΚ) αριθ. 2658/87 πρέπει να τροποποιηθεί αναλόγως.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο κεφάλαιο 85 της συνδυασμένης ονοματολογίας, που περιέχεται στο παράρτημα I του κανονισμού (ΕΟΚ) αριθ. 2658/87 όπως τροποποιήθηκε με τον εκτελεστικό κανονισμό (ΕΕ) αριθ. 1006/2011 της Επιτροπής (3), προστίθεται η ακόλουθη συμπληρωματική σημείωση 3:

                  «3.

                  Μόνο για τους σκοπούς των διακρίσεων 8528 71 15 και 8528 71 91, ο όρος «διαποδιαμορφωτής» καλύπτει συσκευές ή τεχνικό εξοπλισμό που διαμορφώνουν και αποδιαμορφώνουν εισερχόμενα και εξερχόμενα σήματα, όπως οι διαποδιαμορφωτές V.90- ή οι καλωδιακοί διαποδιαμορφωτές, και άλλες συσκευές οι οποίες χρησιμοποιούν συναφείς τεχνολογίες για την πρόσβαση στο διαδίκτυο, όπως WLAN, ISDN και Ethernet. Η έκταση της πρόσβασης στο διαδίκτυο μπορεί να περιορίζεται από τον πάροχο υπηρεσιών.

                     Οι συσκευές των υπόψη διακρίσεων πρέπει να καθιστούν δυνατή αμφίδρομη διαδικασία επικοινωνίας ή αμφίδρομη ροή πληροφοριών για τους σκοπούς της εξασφάλισης διαλογικής ανταλλαγής πληροφοριών».

   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Φεβρουαρίου 2012.

            Για την Επιτροπή, εξ ονόματος του Προέδρου,

         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 166 της 25.6.2011, σ. 16.

      (3)  ΕΕ L 282 της 28.10.2011, σ. 1.


title: Εκτελεστικός κανονισμός (ΕΕ) 2017/1903 της Επιτροπής, της 18ης Οκτωβρίου 2017, σχετικά με τη χορήγηση άδειας για τη χρήση των παρασκευασμάτων Pediococcus parvulus DSM 28875, Lactobacillus casei DSM 28872 και Lactobacillus rhamnosus DSM 29226 ως πρόσθετων υλών ζωοτροφών για όλα τα ζωικά είδη (Κείμενο που παρουσιάζει ενδιαφέρον για τον ΕΟΧ )

text:
                  19.10.2017

                  EL

                  Επίσημη Εφημερίδα της Ευρωπαϊκής Ένωσης

                  L 269/22

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1903 ΤΗΣ ΕΠΙΤΡΟΠΉΣ
      της 18ης Οκτωβρίου 2017
      σχετικά με τη χορήγηση άδειας για τη χρήση των παρασκευασμάτων Pediococcus parvulus DSM 28875, Lactobacillus casei DSM 28872 και Lactobacillus rhamnosus DSM 29226 ως πρόσθετων υλών ζωοτροφών για όλα τα ζωικά είδη
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
      Εκτιμώντας τα ακόλουθα:

                  (1)

                  Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής.

                  (2)

                  Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκαν αιτήσεις χορήγησης άδειας για τα παρασκευάσματα Pediococcus parvulus DSM 28875, Lactobacillus casei DSM 28872 και Lactobacillus rhamnosus DSM 29226. Οι εν λόγω αιτήσεις συνοδεύονταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

                  (3)

                  Οι εν λόγω αιτήσεις αφορούν τη χορήγηση άδειας για τη χρήση των παρασκευασμάτων Pediococcus parvulus DSM 28875, Lactobacillus casei DSM 28872 και Lactobacillus rhamnosus DSM 29226 ως πρόσθετων υλών ζωοτροφών για όλα τα ζωικά είδη, που πρέπει να ταξινομηθούν στην κατηγορία πρόσθετων υλών «τεχνολογικές πρόσθετες ύλες».

                  (4)

                  Η Ευρωπαϊκή Αρχή για την Ασφάλεια των Τροφίμων («η Αρχή»), στις γνωμοδοτήσεις της 6ης Δεκεμβρίου 2016 (2) και της 24ης Ιανουαρίου 2017 (3)
                      (4) αντίστοιχα, κατέληξε στο συμπέρασμα ότι, υπό τις προτεινόμενες συνθήκες χρήσης, τα παρασκευάσματα Lactobacillus rhamnosus DSM 29226, Pediococcus parvulus DSM 28875 και Lactobacillus casei DSM 28872 δεν έχουν δυσμενείς επιπτώσεις στην υγεία των ζώων, στην υγεία του ανθρώπου ή στο περιβάλλον. Η Αρχή κατέληξε επίσης στο συμπέρασμα ότι τα εν λόγω παρασκευάσματα έχουν τη δυνατότητα να βελτιώνουν την παραγωγή ενσιρωμένων ζωοτροφών από χορτονομές που ενσιρώνονται εύκολα ή με μέτρια δυσκολία, καθώς μειώνουν την απώλεια ξηράς ουσίας και ενισχύουν τη διατήρηση των πρωτεϊνών. Η Αρχή δεν θεωρεί ότι χρειάζεται να θεσπιστούν ειδικές απαιτήσεις παρακολούθησης μετά τη διάθεση στην αγορά. Επίσης, η Αρχή επαλήθευσε τις εκθέσεις σχετικά με τις μεθόδους ανάλυσης των πρόσθετων υλών ζωοτροφών στις ζωοτροφές, οι οποίες υποβλήθηκαν από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

                  (5)

                  Από την αξιολόγηση των παρασκευασμάτων Pediococcus parvulus DSM 28875, Lactobacillus casei DSM 28872 και Lactobacillus rhamnosus DSM 29226 διαπιστώθηκε ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Ως εκ τούτου, θα πρέπει να χορηγηθεί άδεια χρήσης των εν λόγω παρασκευασμάτων, όπως καθορίζεται στο παράρτημα του παρόντος κανονισμού.

                  (6)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Χορηγείται άδεια για τη χρήση των παρασκευασμάτων που προσδιορίζονται στο παράρτημα, τα οποία ανήκουν στην κατηγορία πρόσθετων υλών «τεχνολογικές πρόσθετες ύλες» και στη λειτουργική ομάδα «πρόσθετες ύλες ενσίρωσης», ως πρόσθετων υλών στη διατροφή των ζώων, υπό τους όρους που καθορίζονται στο εν λόγω παράρτημα.
      Άρθρο 2
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 18 Οκτωβρίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 268 της 18.10.2003, σ. 29.

         (2)  EFSA Journal 2017· 15(1):4673.

         (3)  EFSA Journal 2017· 15(3):4702.

         (4)  EFSA Journal 2017· 15(3):4703.

         ΠΑΡΑΡΤΗΜΑ

                     Αριθμός ταυτοποίησης της πρόσθετης ύλης

                     Πρόσθετη ύλη

                     Σύνθεση, χημικός τύπος, περιγραφή, μέθοδος ανάλυσης

                     Είδος ή κατηγορία ζώου

                     Μέγιστη ηλικία

                     Ελάχιστη περιεκτικότητα

                     Μέγιστη περιεκτικότητα

                     Άλλες διατάξεις

                     Λήξη της περιόδου ισχύος της άδειας

                     Μονάδες CFU της πρόσθετης ύλης/kg νωπής ύλης

                        Τεχνολογικές πρόσθετες ύλες: πρόσθετες ύλες ενσίρωσης

                     1k21014

                        Pediococcus parvulus

                     DSM 28875

                        Σύσταση πρόσθετης ύλης:

                     Παρασκεύασμα Pediococcus parvulus

                     DSM 28875 που περιέχει τουλάχιστον 1 × 1011 CFU/g πρόσθετης ύλης.

                        Χαρακτηρισμός της δραστικής ουσίας:

                     Βιώσιμα κύτταρα Pediococcus parvulus

                     DSM 28875.

                        Μέθοδος ανάλυσης
                         (1)

                     Καταμέτρηση στην πρόσθετη ύλη ζωοτροφών: τεχνική της επιφανειακής διασποράς: EN 15786:2009.
                     Ταυτοποίηση της πρόσθετης ύλης ζωοτροφών: ηλεκτροφόρηση παλλόμενου πεδίου σε πήκτωμα (PFGE).

                     Όλα τα ζωικά είδη

                     —

                     —

                     —

                                 1.

                                 Στις οδηγίες χρήσης της πρόσθετης ύλης και των προμειγμάτων πρέπει να αναφέρονται οι συνθήκες αποθήκευσης.

                                 2.

                                 Ελάχιστη δόση της πρόσθετης ύλης όταν δεν χρησιμοποιείται σε συνδυασμό με άλλους μικροοργανισμούς ως πρόσθετες ύλες ενσίρωσης: 5 × 107 CFU/kg νωπού υλικού που ενσιρώνεται εύκολα ή με μέτρια δυσκολία (2).

                                 3.

                                 Για τους χρήστες της πρόσθετης ύλης και των προμειγμάτων, οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων από τη χρήση. Όταν οι κίνδυνοι αυτοί δεν μπορούν να εξαλειφθούν ή να μειωθούν στο ελάχιστο με τις εν λόγω διαδικασίες και τα εν λόγω μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, συμπεριλαμβανομένων και μέσων προστασίας της αναπνοής.

                     8 Νοεμβρίου 2027

                     1k20755

                        Lactobacillus casei

                     DSM 28872

                        Σύσταση πρόσθετης ύλης:

                     Παρασκεύασμα Lactobacillus casei

                     DSM 28872 που περιέχει τουλάχιστον 1 × 1011 CFU/g πρόσθετης ύλης.

                        Χαρακτηρισμός της δραστικής ουσίας:

                     Βιώσιμα κύτταρα Lactobacillus casei

                     DSM 28872

                        Μέθοδος ανάλυσης
                         (1)

                     Καταμέτρηση στην πρόσθετη ύλη ζωοτροφών: τεχνική επιφανειακής διασποράς με υπόστρωμα άγαρ MSR (EN 15787).
                     Ταυτοποίηση της πρόσθετης ύλης ζωοτροφών: ηλεκτροφόρηση παλλόμενου πεδίου σε πήκτωμα (PFGE).

                     Όλα τα ζωικά είδη

                     —

                     —

                     —

                                 1.

                                 Στις οδηγίες χρήσης της πρόσθετης ύλης και των προμειγμάτων πρέπει να αναφέρονται οι συνθήκες αποθήκευσης.

                                 2.

                                 Ελάχιστη δόση της πρόσθετης ύλης όταν δεν χρησιμοποιείται σε συνδυασμό με άλλους μικροοργανισμούς ως πρόσθετες ύλες ενσίρωσης: 5 × 107 CFU/kg νωπού υλικού που ενσιρώνεται εύκολα ή με μέτρια δυσκολία (2).

                                 3.

                                 Για τους χρήστες της πρόσθετης ύλης και των προμειγμάτων, οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων από τη χρήση. Όταν οι κίνδυνοι αυτοί δεν μπορούν να εξαλειφθούν ή να μειωθούν στο ελάχιστο με τις εν λόγω διαδικασίες και τα εν λόγω μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, συμπεριλαμβανομένων και μέσων προστασίας της αναπνοής.

                     8 Νοεμβρίου 2027

                     1k20756

                        Lactobacillus rhamnosus

                     DSM 29226

                        Σύσταση πρόσθετης ύλης:

                     Παρασκεύασμα Lactobacillus rhamnosus

                     DSM 29226 που περιέχει τουλάχιστον 1 × 1010 CFU/g πρόσθετης ύλης.

                        Χαρακτηρισμός της δραστικής ουσίας:

                     Βιώσιμα κύτταρα Lactobacillus rhamnosus

                     DSM 29226

                        Μέθοδος ανάλυσης
                         (1)

                     Καταμέτρηση στην πρόσθετη ύλη ζωοτροφών: τεχνική επιφανειακής διασποράς με υπόστρωμα άγαρ MSR (EN 15787).
                     Ταυτοποίηση της πρόσθετης ύλης ζωοτροφών: ηλεκτροφόρηση παλλόμενου πεδίου σε πήκτωμα (PFGE).

                     Όλα τα ζωικά είδη

                     —

                     —

                     —

                                 1.

                                 Στις οδηγίες χρήσης της πρόσθετης ύλης και των προμειγμάτων πρέπει να αναφέρονται οι συνθήκες αποθήκευσης.

                                 2.

                                 Ελάχιστη δόση της πρόσθετης ύλης όταν δεν χρησιμοποιείται σε συνδυασμό με άλλους μικροοργανισμούς ως πρόσθετες ύλες ενσίρωσης: 5 × 107 CFU/kg νωπού υλικού που ενσιρώνεται εύκολα ή με μέτρια δυσκολία (2).

                                 3.

                                 Για τους χρήστες της πρόσθετης ύλης και των προμειγμάτων, οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων από τη χρήση. Όταν οι κίνδυνοι αυτοί δεν μπορούν να εξαλειφθούν ή να μειωθούν στο ελάχιστο με τις εν λόγω διαδικασίες και τα εν λόγω μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, συμπεριλαμβανομένων και μέσων προστασίας της αναπνοής.

                     8 Νοεμβρίου 2027

            (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports

            (2)  Χορτονομές που ενσιρώνονται εύκολα: > 3 % διαλυτοί υδρογονάνθρακες σε νωπή ύλη. Χορτονομές που ενσιρώνονται με μέτρια δυσκολία: 1,5-3,0 % διαλυτοί υδρογονάνθρακες σε νωπή ύλη. κανονισμός (ΕΚ) αριθ. 429/2008 της Επιτροπής (ΕΕ L 133 της 22.5.2008, σ. 1).


title: Εκτελεστικός κανονισμός (ΕΕ) 2015/2382 της Επιτροπής, της 17ης Δεκεμβρίου 2015, για την έγκριση παρασκευάσματος α-γαλακτοσιδάσης (EC 3.2.1.22) που παράγεται από Saccharomyces cerevisiae (CBS 615.94) και ενδο-1,4-β-γλυκανάσης (EC 3.2.1.4) που παράγεται από Aspergillus niger (CBS 120604) ως πρόσθετης ύλης ζωοτροφών για όρνιθες ωοπαραγωγής και μικρά είδη πουλερικών ωοπαραγωγής (κάτοχος της άδειας: Kerry Ingredients and Flavours) (Κείμενο που παρουσιάζει ενδιαφέρον για τον ΕΟΧ)

text:
               18.12.2015

               EL

               Επίσημη Εφημερίδα της Ευρωπαϊκής Ένωσης

               L 332/54

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2382 ΤΗΣ ΕΠΙΤΡΟΠΉΣ
   της 17ης Δεκεμβρίου 2015
   για την έγκριση παρασκευάσματος α-γαλακτοσιδάσης (EC 3.2.1.22) που παράγεται από Saccharomyces cerevisiae (CBS 615.94) και ενδο-1,4-β-γλυκανάσης (EC 3.2.1.4) που παράγεται από Aspergillus niger (CBS 120604) ως πρόσθετης ύλης ζωοτροφών για όρνιθες ωοπαραγωγής και μικρά είδη πουλερικών ωοπαραγωγής (κάτοχος της άδειας: Kerry Ingredients and Flavours)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση χορήγησης έγκρισης για το παρασκεύασμα α-γαλακτοσιδάσης (EC 3.2.1.22) που παράγεται από Saccharomyces cerevisiae (CBS 615.94) και ενδο-1,4-β-γλυκανάσης (EC 3.2.1.4) που παράγεται από Aspergillus niger (CBS 120604). Η αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (3)

               Η αίτηση αυτή αφορά την έγκριση του παρασκευάσματος α-γαλακτοσιδάσης (EC 3.2.1.22) που παράγεται από Saccharomyces cerevisiae (CBS 615.94) και ενδο-1,4-β-γλυκανάσης (EC 3.2.1.4) που παράγεται από Aspergillus niger (CBS 120604) ως πρόσθετης ύλης ζωοτροφών για όρνιθες ωοπαραγωγής και μικρά είδη πουλερικών ωοπαραγωγής, ώστε να ταξινομηθεί στην κατηγορία πρόσθετων υλών «ζωοτεχνικές πρόσθετες ύλες».

               (4)

               Η χρήση του παρασκευάσματος α-γαλακτοσιδάσης (EC 3.2.1.22) που παράγεται από Saccharomyces cerevisiae (CBS 615.94) και ενδο-1,4-β-γλυκανάσης (EC 3.2.1.4) που παράγεται από Aspergillus niger (CBS 120604) εγκρίθηκε για περίοδο δέκα ετών σε κοτόπουλα προς πάχυνση με τον εκτελεστικό κανονισμό (ΕΚ) αριθ. 237/2012 της Επιτροπής (2), και σε κοτόπουλα που εκτρέφονται για ωοπαραγωγή καθώς και σε μικρά είδη πουλερικών προς πάχυνση με τον εκτελεστικό κανονισμό (ΕΕ) αριθ. 1365/2013 της Επιτροπής (3).

               (5)

               Η Ευρωπαϊκή Αρχή για την Ασφάλεια των Τροφίμων («η Αρχή»), στη γνωμοδότησή της της 28ης Απριλίου 2015 (4), κατέληξε στο συμπέρασμα ότι, υπό τις προτεινόμενες συνθήκες χρήσης, το παρασκεύασμα α-γαλακτοσιδάσης (EC 3.2.1.22) που παράγεται από Saccharomyces cerevisiae (CBS 615.94) και ενδο-1,4-β-γλυκανάσης (EC 3.2.1.4) που παράγεται από Aspergillus niger (CBS 120604) δεν έχει δυσμενείς επιπτώσεις στην υγεία των ζώων, την ανθρώπινη υγεία ή το περιβάλλον και ότι η χρήση του μπορεί να βελτιώσει το βάρος των αυγών στις όρνιθες ωοπαραγωγής. Επειδή ο τρόπος δράσης μπορεί να θεωρηθεί ότι είναι ίδιος, το συμπέρασμα αυτό μπορεί να προεκταθεί και στα μικρά είδη πουλερικών που προορίζονται για ωοπαραγωγή. Η Αρχή κρίνει ότι δεν υπάρχει ανάγκη για ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (6)

               Από την αξιολόγηση του παρασκευάσματος α-γαλακτοσιδάσης (EC 3.2.1.22) που παράγεται από Saccharomyces cerevisiae (CBS 615.94) και ενδο-1,4-β-γλυκανάσης (EC 3.2.1.4) που παράγεται από Aspergillus niger (CBS 120604) προκύπτει ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να εγκριθεί η χρήση αυτού του παρασκευάσματος, όπως προσδιορίζεται στο παράρτημα του παρόντος κανονισμού.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «βελτιωτικά της πεπτικότητας», εγκρίνεται για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Δεκεμβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 268 της 18.10.2003, σ. 29.

      (2)  Εκτελεστικός κανονισμός (ΕΕ) αριθ. 237/2012 της Επιτροπής, της 19ης Μαρτίου 2012, σχετικά με την έγκριση του παρασκευάσματος α-γαλακτοσιδάσης (EC 3.2.1.22) που παράγεται από Saccharomyces cerevisiae (CBS 615.94) και ενδο-1,4-β-γλυκανάσης (EC 3.2.1.4) που παράγεται από Aspergillus niger (CBS 120604), ως πρόσθετης ύλης ζωοτροφών για τα κοτόπουλα προς πάχυνση (κάτοχος της άδειας: Kerry Ingredients and Flavours) (ΕΕ L 80 της 20.3.2012, σ. 1).

      (3)  Εκτελεστικός κανονισμός (ΕΕ) αριθ. 1365/2013 της Επιτροπής, της 18ης Δεκεμβρίου 2013, σχετικά με την έγκριση παρασκευάσματος α-γαλακτοσιδάσης που παράγεται από τον μύκητα Saccharomyces cerevisiae (CBS 615.94) και ενδο-1,4-β-γλυκανάσης που παράγεται από τον μύκητα Aspergillus niger (CBS 120604) ως πρόσθετης ύλης ζωοτροφών για μικρά είδη πουλερικών προς πάχυνση και κοτόπουλα που εκτρέφονται για ωοπαραγωγή (κάτοχος της άδειας: Kerry Ingredients and Flavours) (ΕΕ L 343 της 19.12.2013, σ. 31).

      (4)  EFSA Journal 2015· 13(5):4107.

      ΠΑΡΑΡΤΗΜΑ

                  Αριθμός αναγνώρισης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη της περιόδου έγκρισης

                  Μονάδες δραστικότητας ανά kg πλήρους ζωοτροφής με περιεκτικότητα σε υγρασία 12 %

                     Κατηγορία ζωοτεχνικών πρόσθετων υλών. Λειτουργική ομάδα: βελτιωτικά της πεπτικότητας

                  4a17

                  Kerry Ingredients and Flavours

                  Α-γαλακτοσιδάση
                  (EC 3.2.1.22)
                  Ενδο-1,4-β-γλυκανάση
                  (EC 3.2.1.4)

                     Σύνθεση πρόσθετης ύλης

                  Παρασκεύασμα α-γαλακτοσιδάσης (EC 3.2.1.22) που παράγεται από Saccharomyces cerevisiae (CBS 615.94) και ενδο-1,4-β-γλυκανάσης (EC 3.2.1.4) που παράγεται από Aspergillus niger (CBS 120604), σε στερεά μορφή, με ελάχιστη δραστικότητα:

                              —

                              1 000 U (1) α-γαλακτοσιδάσης/g

                              —

                              5 700 U (2) ενδο-1,4-β-γλυκανάσης/g

                     Χαρακτηρισμός της δραστικής ουσίας

                  Α-γαλακτοσιδάση που παράγεται από Saccharomyces cerevisiae (CBS 615.94) Ενδο-1,4-β-γλυκανάση που παράγεται από Aspergillus niger (CBS 120604)

                     Μέθοδος ανάλυσης
                      (3)

                  Προσδιορισμός:

                              —

                              χρωματομετρική μέθοδος για τη μέτρηση της p-νιτροφαινόλης που ελευθερώνεται με τη δράση της α-γαλακτοσιδάσης από υπόστρωμα p-νιτροφαινυλο-α-γαλακτοπυρανοσιδίου

                              —

                              χρωματομετρική μέθοδος για τη μέτρηση υδατοδιαλυτής χρωστικής ουσίας που ελευθερώνεται με τη δράση της ενδο-1,4-β-γλυκανάσης από υπόστρωμα γλυκάνης κριθαριού που σχηματίζει σταυροδεσμούς με αζουρίνη

                  Όρνιθες ωοπαραγωγής

                  —

                  100 U α-γαλακτοσιδάσης

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρονται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσσωματωμάτων.

                              2.

                              Μέγιστη συνιστώμενη δόση:

                                          —

                                          100 U α-γαλακτοσιδάσης/kg

                                          —

                                          570 U ενδο-1,4-β-γλυκανάσης/kg

                              3.

                              Για ασφάλεια: κατά τον χειρισμό να χρησιμοποιούνται μάσκα προστασίας της αναπνοής, γυαλιά και γάντια ασφαλείας.

                  7 Ιανουαρίου 2026

                  Μικρά είδη πουλερικών ωοπαραγωγής

                  570 U ενδο-1,4-β-γλυκανάσης

         (1)  1 U είναι η ποσότητα ενζύμου που ελευθερώνει 1 μmol p-νιτροφαινόλης ανά λεπτό από p-νιτροφαινυλο-α-γλυκοπυρανοσίδιο (pNPG) σε pH 5,0 και 37 °C.

         (2)  1 U είναι η ποσότητα ενζύμου που ελευθερώνει 1 mg αναγωγικών σακχάρων (ισοδυνάμων γλυκόζης) ανά λεπτό από β-γλυκάνη σε pH 5,0 και 50 °C.

         (3)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) 2015/2403 της Επιτροπής, της 15ης Δεκεμβρίου 2015, σχετικά με τη θέσπιση κοινών κατευθυντήριων γραμμών για τα πρότυπα και τις τεχνικές απενεργοποίησης, με σκοπό να διασφαλιστεί ότι τα απενεργοποιημένα πυροβόλα όπλα καθίστανται αμετάκλητα ακατάλληλα για χρήση (Κείμενο που παρουσιάζει ενδιαφέρον για τον ΕΟΧ)

text:
               19.12.2015

               EL

               Επίσημη Εφημερίδα της Ευρωπαϊκής Ένωσης

               L 333/62

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2403 ΤΗΣ ΕΠΙΤΡΟΠΉΣ
   της 15ης Δεκεμβρίου 2015
   σχετικά με τη θέσπιση κοινών κατευθυντήριων γραμμών για τα πρότυπα και τις τεχνικές απενεργοποίησης, με σκοπό να διασφαλιστεί ότι τα απενεργοποιημένα πυροβόλα όπλα καθίστανται αμετάκλητα ακατάλληλα για χρήση
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 91/477/ΕΟΚ του Συμβουλίου, της 18ης Ιουνίου 1991, σχετικά με τον έλεγχο της απόκτησης και της κατοχής όπλων (1) και ιδίως το δεύτερο εδάφιο του μέρους III του παραρτήματος I,
   Εκτιμώντας τα ακόλουθα:

               (1)

               Σύμφωνα με το άρθρο 4 της οδηγίας 91/477/ΕΟΚ, τα κράτη μέλη πρέπει να εξασφαλίσουν ότι κάθε πυροβόλο όπλο ή μέρος του που κυκλοφορεί στην αγορά έχει σημανθεί και καταχωριστεί σύμφωνα με την εν λόγω οδηγία ή ότι είναι απενεργοποιημένο.

               (2)

               Σύμφωνα με το παράρτημα I μέρος III πρώτο εδάφιο σημείο α) της οδηγίας 91/477/ΕΟΚ τα αντικείμενα που περιλαμβάνονται στον ορισμό των πυροβόλων όπλων δεν περιλαμβάνονται στον εν λόγω ορισμό εάν έχουν καταστεί οριστικά ακατάλληλα για χρήση με την εφαρμογή απενεργοποίησης, η οποία εξασφαλίζει ότι όλα τα βασικά μέρη του πυροβόλου όπλου έχουν καταστεί οριστικά ακατάλληλα για χρήση και μη δυνάμενα να αφαιρεθούν, να αντικατασταθούν ή να τροποποιηθούν με σκοπό οποιαδήποτε επανενεργοποίηση.

               (3)

               Στο παράρτημα I μέρος III δεύτερο εδάφιο της οδηγίας 91/477/ΕΟΚ απαιτείται από τα κράτη μέλη να θεσπίζουν διατάξεις που αποσκοπούν στην επαλήθευση των μέτρων απενεργοποίησης από αρμόδια αρχή, προκειμένου να διασφαλιστεί ότι οι τροποποιήσεις που πραγματοποιούνται σε ένα πυροβόλο όπλο το καθιστούν αμετάκλητα ακατάλληλο για χρήση. Τα κράτη μέλη οφείλουν επίσης να μεριμνούν για τη χορήγηση πιστοποιητικού ή εγγράφου που επιβεβαιώνει ότι το πυροβόλο όπλο έχει καταστεί ακατάλληλο για χρήση, ή την εν προκειμένω σήμανση του όπλου με σχετικό ευδιάκριτο σήμα.

               (4)

               Η Ένωση αποτελεί συμβαλλόμενο μέρος του πρωτοκόλλου για την παράνομη κατασκευή και διακίνηση πυροβόλων όπλων, των εξαρτημάτων τους, των μερών τους και των πυρομαχικών, το οποίο συμπληρώνει τη σύμβαση των Ηνωμένων Εθνών για την καταπολέμηση του διεθνούς οργανωμένου εγκλήματος («το πρωτόκολλο») που συνήφθη με την απόφαση 2014/164/ΕΕ του Συμβουλίου (2).

               (5)

               Στο άρθρο 9 του πρωτοκόλλου παρατίθενται οι κοινές γενικές αρχές απενεργοποίησης με τις οποίες πρέπει να συμμορφώνονται τα μέρη.

               (6)

               Τα πρότυπα και οι τεχνικές για την αμετάκλητη απενεργοποίηση των πυροβόλων όπλων που θεσπίζονται στον παρόντα κανονισμό έχουν καθοριστεί με την τεχνική πραγματογνωμοσύνη της διεθνούς μόνιμης επιτροπής για τη δοκιμή των φορητών όπλων (C.I.P.). Η C.I.P. έχει συσταθεί για την επαλήθευση των δραστηριοτήτων των εθνικών οίκων πιστοποίησης πυροβόλων όπλων και, συγκεκριμένα, για την εξασφάλιση της θέσπισης σε κάθε χώρα νόμων και κανονισμών που εγγυώνται την αποτελεσματική και ενιαία δοκιμή των πυροβόλων όπλων και των πυρομαχικών.

               (7)

               Για να διασφαλιστεί το υψηλότερο δυνατό επίπεδο ασφάλειας όσον αφορά την απενεργοποίηση πυροβόλων όπλων, η Επιτροπή θα πρέπει να εξετάζει και να επικαιροποιεί τακτικά τις τεχνικές προδιαγραφές που θεσπίζονται στον παρόντα κανονισμό. Προς τον σκοπό αυτόν, η Επιτροπή θα πρέπει να λαμβάνει υπόψη την εμπειρία που αποκτούν τα κράτη μέλη κατά την εφαρμογή τυχόν πρόσθετων μέτρων απενεργοποίησης.

               (8)

               Ο παρών κανονισμός δεν θίγει τις διατάξεις του άρθρου 3 της οδηγίας 91/477/ΕΟΚ.

               (9)

               Λαμβάνοντας υπόψη τον κίνδυνο όσον αφορά την ασφάλεια, τα πυροβόλα όπλα που απενεργοποιήθηκαν πριν την ημερομηνία εφαρμογής του παρόντος κανονισμού και τα οποία διατίθενται στην αγορά, συμπεριλαμβανομένης της δωρεάν μεταβίβασης, ανταλλαγής ή αντιπραγματισμού, ή εκείνα που μεταφέρονται σε άλλο κράτος μέλος μετά την εν λόγω ημερομηνία, θα πρέπει να υπόκεινται στις διατάξεις του παρόντος κανονισμού.

               (10)

               Τα κράτη μέλη θα πρέπει να έχουν τη δυνατότητα να θεσπίζουν μέτρα πέραν των τεχνικών προδιαγραφών που παρατίθενται στο παράρτημα I για την απενεργοποίηση πυροβόλων όπλων στο έδαφός τους, εφόσον έχουν λάβει όλα τα απαραίτητα μέτρα για την εφαρμογή των κοινών προτύπων και τεχνικών απενεργοποίησης που προβλέπονται από τον παρόντα κανονισμό.

               (11)

               Προκειμένου τα κράτη μέλη να είναι σε θέση να διασφαλίσουν το ίδιο επίπεδο ασφάλειας στο έδαφός τους, τα κράτη μέλη που θεσπίζουν πρόσθετα μέτρα για την απενεργοποίηση των πυροβόλων όπλων στο έδαφός τους σύμφωνα με τις διατάξεις του παρόντος κανονισμού, θα πρέπει να έχουν τη δυνατότητα να απαιτούν αποδείξεις όσον αφορά τη συμμόρφωση των απενεργοποιημένων πυροβόλων όπλων που πρόκειται να μεταφερθούν στο έδαφός τους με τα εν λόγω πρόσθετα μέτρα.

               (12)

               Για να είναι σε θέση η Επιτροπή, κατά την αναθεώρηση του παρόντος κανονισμού, να λάβει υπόψη τις εξελίξεις και τις βέλτιστες πρακτικές που εφαρμόζουν τα κράτη μέλη στο πεδίο της απενεργοποίησης πυροβόλων όπλων, τα κράτη μέλη θα πρέπει να κοινοποιούν στην Επιτροπή τα σχετικά μέτρα που εγκρίνουν όσον αφορά το πεδίο που καλύπτει ο παρών κανονισμός και τυχόν πρόσθετα μέτρα που θεσπίζουν. Για τον σκοπό αυτό, θα πρέπει να εφαρμόζονται οι διαδικασίες κοινοποίησης της οδηγίας (EE) 2015/1535 του Ευρωπαϊκού Κοινοβουλίου και του Συμβουλίου (3).

               (13)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συστάθηκε βάσει της οδηγίας 91/477/ΕΟΚ,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Πεδίο εφαρμογής
   1.   Ο παρών κανονισμός ισχύει για πυροβόλα όπλα των κατηγοριών Α, Β, Γ ή Δ, όπως ορίζονται στο παράρτημα I της οδηγίας 91/477/ΕΟΚ.
   2.   Ο παρών κανονισμός δεν ισχύει για πυροβόλα όπλα που έχουν απενεργοποιηθεί πριν την ημερομηνία εφαρμογής του, εκτός εάν τα εν λόγω πυροβόλα όπλα μεταφέρονται σε άλλο κράτος μέλος ή διατίθενται στην αγορά.
   Άρθρο 2
   Άτομα και οντότητες εξουσιοδοτημένες να απενεργοποιούν πυροβόλα όπλα
   Η απενεργοποίηση των πυροβόλων όπλων διενεργείται από δημόσιες ή ιδιωτικές οντότητες ή από άτομα εξουσιοδοτημένα για τον σκοπό αυτό, σύμφωνα με την εθνική νομοθεσία.
   Άρθρο 3
   Επαλήθευση και πιστοποίηση της απενεργοποίησης πυροβόλων όπλων
   1.   Τα κράτη μέλη ορίζουν μια αρμόδια αρχή η οποία επαληθεύει ότι η απενεργοποίηση του πυροβόλου όπλου διενεργήθηκε σύμφωνα με τις τεχνικές προδιαγραφές που ορίζονται στο παράτημα Ι («η οντότητα επαλήθευσης»).
   2.   Όταν η οντότητα επαλήθευσης είναι επίσης εξουσιοδοτημένη να απενεργοποιεί πυροβόλα όπλα, τα κράτη μέλη διασφαλίζουν τον σαφή διαχωρισμό των εν λόγω εργασιών και των προσώπων που τις εκτελούν εντός την εν λόγω οντότητας.
   3.   Η Επιτροπή δημοσιεύει στον δικτυακό τόπο της κατάλογο των οντοτήτων επαλήθευσης που έχουν οριστεί από τα κράτη μέλη, καθώς και αναλυτικές πληροφορίες σχετικά με αυτές και το σύμβολο που χρησιμοποιούν, και στοιχεία επικοινωνίας.
   4.   Όταν η απενεργοποίηση του πυροβόλου όπλου έχει διενεργηθεί σύμφωνα με τις τεχνικές προδιαγραφές που ορίζονται στο παράρτημα I, η οντότητα επαλήθευσης χορηγεί στον κάτοχο του πυροβόλου όπλου πιστοποίηση απενεργοποίησης σύμφωνα με το υπόδειγμα που παρατίθεται στο παράρτημα III. Όλες οι πληροφορίες που περιλαμβάνονται στο πιστοποιητικό απενεργοποίησης παρέχονται στη γλώσσα του κράτους μέλους στο οποίο εκδόθηκε το πιστοποιητικό απενεργοποίησης και στην αγγλική γλώσσα.
   5.   Ο κάτοχος του απενεργοποιημένου πυροβόλου όπλου φυλάσσει το πιστοποιητικό απενεργοποίησης ανά πάσα στιγμή. Αν το απενεργοποιημένο πυροβόλο όπλο διατεθεί στην αγορά, συνοδεύεται από το πιστοποιητικό απενεργοποίησης.
   6.   Τα κράτη μέλη διασφαλίζουν ότι τηρείται αρχείο των πιστοποιητικών που εκδίδονται για απενεργοποιημένα πυροβόλα όπλα, μέσω ένδειξης της ημερομηνίας απενεργοποίησης και του αριθμού του πιστοποιητικού, για περίοδο τουλάχιστον 20 ετών.
   Άρθρο 4
   Αιτήματα συνδρομής
   Κάθε κράτος μέλος μπορεί να ζητήσει τη συνδρομή των οντοτήτων που είναι εξουσιοδοτημένες να απενεργοποιούν πυροβόλα όπλα ή έχουν οριστεί ως οντότητες επαλήθευσης από άλλο κράτος μέλος, προκειμένου να διενεργήσουν ή να επαληθεύσουν την απενεργοποίηση ενός πυροβόλου όπλου, αντίστοιχα. Στο πλαίσιο της αποδοχής του αιτήματος, όταν το εν λόγω αίτημα αφορά την επαλήθευση της απενεργοποίησης πυροβόλου όπλου, η αρχή επαλήθευσης που παρέχει συνδρομή εκδίδει πιστοποιητικό απενεργοποίησης σύμφωνα με το άρθρο 3 παράγραφος 4.
   Άρθρο 5
   Σήμανση των απενεργοποιημένων πυροβόλων όπλων
   Τα απενεργοποιημένα πυροβόλα όπλα επισημαίνονται με ένα κοινό μοναδικό σήμα σύμφωνα με το υπόδειγμα που ορίζεται στο παράρτημα II, το οποίο υποδηλώνει ότι έχουν απενεργοποιηθεί σύμφωνα με τις τεχνικές προδιαγραφές που ορίζονται στο παράρτημα I. Το σήμα τοποθετείται από την οντότητα επαλήθευσης σε όλα τα εξαρτήματα που τροποποιήθηκαν για τους σκοπούς της απενεργοποίησης του πυροβόλου όπλου και πληροί τα ακόλουθα κριτήρια:

               α)

               είναι ευκρινές και δεν μπορεί να αφαιρεθεί·

               β)

               φέρει πληροφορίες για το κράτος μέλος στο οποίο διενεργήθηκε η απενεργοποίηση και την οντότητα επαλήθευσης που πιστοποίησε την απενεργοποίηση·

               γ)

               ο (οι) αρχικός(-οί) αριθμός(-οί) σειράς του πυροβόλου όπλου διατηρείται(-ούνται).

         Άρθρο 6
   Πρόσθετα μέτρα απενεργοποίησης
   1.   Τα κράτη μέλη μπορούν να θεσπίσουν πρόσθετα μέτρα για την απενεργοποίηση των πυροβόλων όπλων στο έδαφός τους, τα οποία υπερβαίνουν τις τεχνικές προδιαγραφές που ορίζονται στο παράρτημα I.
   2.   Η Επιτροπή αναλύει τακτικά με την επιτροπή που συστάθηκε βάσει της οδηγίας 91/477/ΕΟΚ κάθε πρόσθετο μέτρο που λαμβάνουν τα κράτη μέλη και εξετάζει το ενδεχόμενο αναθεώρησης των τεχνικών προδιαγραφών που ορίζονται στο παράρτημα I σε εύθετο χρόνο.
   Άρθρο 7
   Μεταφορά των απενεργοποιημένων πυροβόλων όπλων εντός της Ένωσης
   1.   Τα απενεργοποιημένα πυροβόλα όπλα μπορούν να μεταφερθούν σε άλλο κράτος μέλος μόνον εφόσον φέρουν το κοινό ενιαίο σήμα και συνοδεύονται από πιστοποιητικό απενεργοποίησης σύμφωνα με τον παρόντα κανονισμό.
   2.   Τα κράτη μέλη αναγνωρίζουν τα πιστοποιητικά απενεργοποίησης που εκδίδει άλλο κράτος μέλος, εφόσον το πιστοποιητικό πληροί τις απαιτήσεις που ορίζονται στον παρόντα κανονισμό. Ωστόσο, τα κράτη μέλη που έχουν θεσπίσει πρόσθετα μέτρα σύμφωνα με το άρθρο 6, δύνανται να ζητήσουν αποδείξεις σχετικά με το εάν το απενεργοποιημένο πυροβόλο όπλο που πρόκειται να μεταφερθεί στο έδαφός τους συμμορφώνεται με τα εν λόγω πρόσθετα μέτρα.
   Άρθρο 8
   Απαιτήσεις κοινοποίησης
   Τα κράτη μέλη κοινοποιούν στην Επιτροπή τυχόν μέτρα που θεσπίζουν σχετικά με το πεδίο που καλύπτει ο παρών κανονισμός, καθώς και τυχόν πρόσθετα μέτρα που θεσπίζονται σύμφωνα με το άρθρο 6. Για τον σκοπό αυτό, τα κράτη μέλη εφαρμόζουν τις διαδικασίες κοινοποίησης που προβλέπονται στην οδηγία (ΕΕ) 2015/1535.
   Άρθρο 9
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Ισχύει από τις 8 Απριλίου 2016.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Δεκεμβρίου 2015.

            Για την Επιτροπή,

            εξ ονόματος του Προέδρου,

         Elżbieta BIEŃKOWSKA

            Μέλος της Επιτροπής

      (1)  ΕΕ L 256 της 13.9.1991, σ. 51.

      (2)  Απόφαση 2014/164/ΕΕ του Συμβουλίου, της 11ης Φεβρουαρίου 2014, για τη σύναψη, εκ μέρους της Ευρωπαϊκής Ένωσης, του πρωτοκόλλου για την παράνομη κατασκευή και διακίνηση πυροβόλων όπλων, των εξαρτημάτων τους, των μερών τους και των πυρομαχικών, το οποίο συμπληρώνει τη σύμβαση των Ηνωμένων Εθνών για την καταπολέμηση του διεθνούς οργανωμένου εγκλήματος (ΕΕ L 89 της 25.3.2014, σ. 7).

      (3)  Οδηγία (ΕΕ) 2015/1535 του Ευρωπαϊκού Κοινοβουλίου και του Συμβουλίου, της 9ης Σεπτεμβρίου 2015, για την καθιέρωση μιας διαδικασίας πληροφόρησης στον τομέα των τεχνικών κανόνων σχετικά με τις υπηρεσίες της κοινωνίας των πληροφοριών (ΕΕ L 241 της 17.9.2015, σ. 1).

      ΠΑΡΑΡΤΗΜΑ I

         Τεχνικές προδιαγραφές για την απενεργοποίηση των πυροβόλων όπλων

                  I.

                  Οι ενέργειες απενεργοποίησης που πρέπει να εκτελούνται προκειμένου τα πυροβόλα όπλα να καταστούν αμετάκλητα ακατάλληλα για χρήση καθορίζονται βάσει τριών πινάκων:

                              —

                              στον πίνακα I παρατίθενται τα διάφορα είδη πυροβόλων όπλων,

                              —

                              στον πίνακα II περιγράφονται οι ενέργειες που πρέπει να εκτελούνται προκειμένου να καταστεί κάθε ουσιώδες εξάρτημα των πυροβόλων όπλων αμετάκλητα ακατάλληλο για χρήση,

                              —

                              στον πίνακα ΙΙΙ καθορίζονται οι ενέργειες απενεργοποίησης που πρέπει να εκτελεστούν για τα διάφορα είδη πυροβόλων όπλων.

                  II.

                  Προκειμένου να λαμβάνονται υπόψη οι τεχνικές εξελίξεις που συντελούνται στα πυροβόλα όπλα και οι εργασίες απενεργοποίησης που διενεργούνται κατά καιρούς, οι παρούσες τεχνικές προδιαγραφές θα αναθεωρούνται και θα επικαιροποιούνται σε τακτική βάση, τουλάχιστον κάθε 2 έτη.

                  III.

                  Προκειμένου να διασφαλιστεί η ορθή και ενιαία εφαρμογή των εργασιών απενεργοποίησης των πυροβόλων όπλων, η Επιτροπή θα συντάξει ορισμούς σε συνεργασία με τα κράτη μέλη.

         ΠΙΝΑΚΑΣ I: Κατάλογος ειδών πυροβόλων όλων

                     ΕΙΔΗ ΠΥΡΟΒΟΛΩΝ ΟΠΛΩΝ

                  1

                  Πιστόλια (μονής βολής, ημιαυτόματα)

                  2

                  Περίστροφα (συμπεριλαμβανομένων των περιστρόφων που οπλίζονται εκ νέου μέσω κυλίνδρου)

                  3

                  Μακρύκαννα πυροβόλα όπλα (μη αρθρωτά)

                  4

                  Αρθρωτά πυροβόλα όπλα (π.χ. λειόκαννα, με αυλακωτή κάννη, συνδυαστικά, ασφαλιζόμενου/περιστρεφόμενου κλείστρου, βραχέα και μακρύκαννα πυροβόλα όπλα)

                  5

                  Μακρύκαννα επαναληπτικά πυροβόλα όπλα (λειόκαννα, με αυλακωτή κάννη)

                  6

                  Ημιαυτόματα μακρύκαννα πυροβόλα όπλα (λειόκαννα, με αυλακωτή κάννη)

                  7

                  (Πλήρως) αυτόματα πυροβόλα όπλα: π.χ. επιλεγμένα όπλα εφόδου, (υπο) πολυβόλα, (πλήρως) αυτόματα πιστόλια

                  8

                  Πυροβόλα όπλα που δεν μπορούν να οπλισθούν παρά μόνο από την κάννη

         ΠΙΝΑΚΑΣ ΙΙ: Ειδικές ενέργειες ανά εξάρτημα

                     ΕΞΑΡΤΗΜΑ

                     ΔΙΑΔΙΚΑΣΙΑ

                              1.

                              ΚΑΝΝΗ

                              1.1.

                              Αν η κάννη είναι στερεωμένη στον σκελετόfn (1), ασφαλίστε τη σε ανοικτή θέση με έναν πείρο από σκληρυμένο χάλυβα (διάμετρος > 50 % της θαλάμης, τουλάχιστον 4,5 χιλ.), ο οποίος θα περνάει μέσω της θαλάμης και του σκελετού. Ο πείρος πρέπει να είναι συγκολλημένος (2).

                              1.2.

                           Αν η κάννη είναι ελεύθερη (όχι στερεωμένη), ανοίξτε μια διαμήκη σχισμή στο πλήρες μήκος του τοιχώματος της θαλάμης (πλάτος >
                                  διαμετρήματος και μέγιστο 8 χιλ.) και συγκολλήστε καλά ένα πώμα ή μια ράβδο στην κάννη από την αρχή της θαλάμης (μήκος ≥ 2/3 του μήκους της κάννης).

                              1.3.

                              Στο πρώτο ένα τρίτο της κάννης από τη θαλάμη, είτε διανοίξτε οπές (πρέπει να έχουν διάμετρο τουλάχιστον τα 2/3 της διαμέτρου της κάννης για τα λειόκαννα όπλα και την πλήρη διάμετρο της κάννης για όλα τα υπόλοιπα όπλα· τη μία πίσω από την άλλη, 3 για τα βραχέα όπλα, 6 για τα μακρύκαννα) ή ανοίξτε, μετά τη θαλάμη, μια σχισμή σχήματος V (γωνία 60 ± 5°) ανοίγοντας τοπικά την κάννη, ή ανοίξτε, μετά τη θαλάμη, μια διαμήκη σχισμή (πλάτος 8-10 χιλ. ± 0,5 χιλ., μήκος ≥ 52 χιλ.) στην ίδια θέση με τις οπές, ή ανοίξτε μια διαμήκη σχισμή (πλάτος 4 - 6 χιλ. ± 5 χιλ. από τον θάλαμο έως το στόμιο της κάννης, αφήνοντας 5 χιλ. στο στόμιο της κάννης.

                              1.4.

                              Για κάννες με ράμπα προώθησης του φυσιγγίου, αφαιρέστε τη ράμπα.

                              1.5.

                              Αποτρέψτε την αφαίρεση της κάννης από τον σκελετό με τη βοήθεια ενός πείρου από σκληρυμένο χάλυβα ή με συγκόλληση.

                              2.

                              ΚΛΕΙΣΤΡΟ, ΠΕΡΟΝΗ

                              2.1.

                              Αφαιρέστε ή κοντύνετε τον επικρουστήρα.

                              2.2.

                              Λειάνετε την πρόσοψη της περόνης με γωνία τουλάχιστον 45 μοιρών και σε επιφάνεια μεγαλύτερη από 50 % της πρόσοψης του κλείστρου.

                              2.3.

                              Συγκολλήστε την οπή του επικρουστήρα.

                              3.

                              ΚΥΛΙΝΔΡΟΣ

                              3.1.

                              Αφαιρέστε όλα τα εσωτερικά τοιχώματα από τον κύλινδρο για τουλάχιστον τα 2/3 του μήκους του χαράζοντας έναν κυκλικό δακτύλιο ≥ διαμέτρου του κάλυκα.

                              3.2.

                              Όπου είναι δυνατό, πραγματοποιήστε συγκόλληση για να αποτρέψετε την αφαίρεση του κυλίνδρου από τον σκελετό ή, εφόσον είναι δυνατό, χρησιμοποιήστε τα κατάλληλα μέτρα που καθιστούν αδύνατη την αφαίρεση.

                              4.

                              ΟΛΚΟΣ

                              4.1.

                              Λειάνετε ή αφαιρέστε πάνω από το 50 % της πρόσοψης του κλείστρου με γωνία από 45 έως 90 μοίρες.

                              4.2.

                              Αφαιρέστε ή κοντύνετε τον επικρουστήρα.

                              4.3.

                              Λειάνετε και συγκολλήστε την οπή του επικρουστήρα.

                              4.4.

                              Λειάνετε τις υποδοχές ασφαλείας στο ολκό.

                              4.5.

                              Όπου είναι δυνατό, λειάνετε το εσωτερικό του άνω μπροστινού άκρου της θυρίδας απόρριψης στον ολκό σε γωνία 45 μοιρών.

                              5.

                              ΣΚΕΛΕΤΟΣ (ΠΙΣΤΟΛΙΑ)

                              5.1.

                              Αφαιρέστε τη ράμπα προώθησης του φυσιγγίου.

                              5.2.

                              Λειάνετε τουλάχιστον τα 2/3 των κλείστρων ολίσθησης και στις δύο πλευρές του σκελετού.

                              5.3.

                              Συγκολλήστε τον αναστολέα του κλείστρου.

                              5.4.

                              Αποτρέψτε την αποσυναρμολόγηση πιστολιών με σκελετό πολυμερούς με συγκόλληση. Σύμφωνα με την εθνική νομοθεσία, η διαδικασία αυτή μπορεί να εκτελεστεί μετά τον έλεγχο από την εθνική αρχή.

                              6.

                              ΑΥΤΟΜΑΤΟ ΣΥΣΤΗΜΑ

                              6.1.

                              Καταστρέψτε το έμβολο και το σύστημα αερίων με κοπή ή συγκόλληση.

                              6.2.

                              Αφαιρέστε το κλείστρο, αντικαταστήστε το με ένα κομμάτι χάλυβα και συγκολλήστε το. Εναλλακτικά, μειώστε το κλείστρο κατά 50 %, συγκολλήστε το και αποκόψτε τις υποδοχές ασφαλείας από την περόνη.

                              6.3.

                              Συγκολλήστε τον μηχανισμό της σκανδάλης και, εάν είναι δυνατό, και πάνω στον σκελετό. Αν δεν είναι δυνατή η συγκόλληση στον σκελετό: αφαιρέστε τον μηχανισμό πυροδότησης και πληρώστε το κενό καταλλήλως (π.χ. κολλώντας ένα τεμάχιο εφαρμογής ή γεμίζοντας με εποξική ρητίνη).

                              6.4.

                              Αποτρέψτε την αποσυναρμολόγηση του συστήματος της λαβής στον σκελετό με συγκόλληση ή χρησιμοποιήστε τα κατάλληλα μέτρα που καθιστούν αδύνατη την αφαίρεση. Συγκολλήστε καλά τον μηχανισμό τροφοδοσίας των όπλων με ιμάντα τροφοδοσίας φυσιγγίων.

                              7.

                              ΕΝΕΡΓΕΙΑ

                              7.1.

                              Λειάνετε ένα κωνικό τμήμα με γωνία 60 μοιρών τουλάχιστον (γωνία κορυφής), ώστε να αποκτήσετε διάμετρο βάσης 1 εκ. τουλάχιστον ή ίση με τη διάμετρο της πρόσοψης του κλείστρου.

                              7.2.

                              Αφαιρέστε τον επικρουστήρα, μεγεθύνετε την οπή του επικρουστήρα σε διάμετρο τουλάχιστον 5 χιλ. και συγκολλήστε την.

                              8.

                              ΓΕΜΙΣΤΗΡΑΣ (όπου ισχύει)

                              8.1.

                              Συγκολλήστε τον γεμιστήρα δημιουργώντας κηλίδες συγκόλλησης πάνω στον σκελετό ή τη λαβή, ανάλογα με τον τύπο όπλου, για να αποτρέψετε την αφαίρεση του γεμιστήρα.

                              8.2.

                              Αν ο γεμιστήρας λείπει, τοποθετήστε κηλίδες από το υλικό συγκόλλησης στη θέση του γεμιστήρα ή τοποθετήστε ένα σύστημα ασφάλισης για να αποτρέψετε μόνιμα την εισαγωγή του γεμιστήρα.

                              8.3.

                              Προωθήστε έναν πείρο από σκληρυμένο χάλυβα μέσα στον γεμιστήρα, τη θαλάμη και τον σκελετό. Ασφαλίστε με συγκόλληση.

                              9.

                              ΟΠΛΙΣΜΟΣ ΚΑΝΝΗΣ

                              9.1.

                              Αφαιρέστε ή συγκολλήστε την (τις) προστομίδα(-ες), συγκολλήστε την (τις) οπή(-ές).

                              10.

                              ΕΠΙΒΡΑΔΥΝΤΗΣ ΗΧΟΥ

                              10.1.

                              Αποτρέψτε την αφαίρεση του επιβραδυντή ήχου από την κάννη με τη βοήθεια ενός πείρου από σκληρυμένο χάλυβα ή με συγκόλληση, εάν ο επιβραδυντής ήχου αποτελεί τμήμα του όπλου.

                              10.2.

                              Αφαιρέστε όλα τα εσωτερικά μέρη του επιβραδυντή, καθώς και τα σημεία προσάρτησής τους, ώστε να παραμείνει μόνο ο σωλήνας. Διανοίξτε οπές διαμέτρου 5 εκ. έκαστη στον εξωτερικό σωλήνα που απομένει.

                  Σκληρότητα των παρεμβλημάτων

                  Σκληρότητα πείρου/πώματος/ράβδου = 58 — 0· + 6 HRC
                  Συγκόλληση με TIG ανοξείδωτου χάλυβα τύπου ER 316 L

         ΠΙΝΑΚΑΣ ΙΙΙ: Ειδικές ενέργειες ανά βασικό εξάρτημα κάθε είδους πυροβόλου όπλου

                  ΕΙΔΟΣ

                  1

                  2

                  3

                  4

                  5

                  6

                  7

                  8

                  ΔΙΑΔΙΚΑΣΙΑ

                  Πιστόλια (εκτός των αυτόματων)

                  Περίστροφα

                  Μακρύκαννα πυροβόλα όπλα (μη αρθρωτά)

                  Αρθρωτά πυροβόλα όπλα (λειόκαννα, με αυλακωτή κάννη, συνδυαστικά)

                  Μακρύκαννα επαναληπτικά πυροβόλα όπλα (λειόκαννα, με αυλακωτή κάννη)

                  Ημιαυτόματα μακρύκαννα πυροβόλα όπλα (λειόκαννα, με αυλακωτή κάννη)

                  Αυτόματα πυροβόλα όπλα: όπλα εφόδου, (υπο)πολυβόλα

                  Πυροβόλα όπλα που δεν μπορούν να οπλισθούν παρά μόνο από την κάννη

                  1.1

                  X

                  X

                  X

                  X

                  1.2 και 1.3

                  X

                  X

                  X

                  X

                  X

                  X

                  X

                  X

                  1.4

                  X

                  X

                  X

                  1.5

                  X

                  2.1

                  X

                  X

                  X

                  X

                  2.2

                  X

                  X

                  X

                  X

                  2.3

                  X

                  X

                  X

                  X

                  3.1

                  X

                  3.2

                  X

                  4.1

                  X

                  Χ (για αυτόματα πιστόλια)

                  4.2

                  X

                  Χ (για αυτόματα πιστόλια)

                  4.3

                  X

                  Χ (για αυτόματα πιστόλια)

                  4.4

                  X

                  Χ (για αυτόματα πιστόλια)

                  4.5

                  X

                  X

                  Χ (για αυτόματα πιστόλια)

                  5.1

                  X

                  Χ (για αυτόματα πιστόλια)

                  5.2

                  X

                  Χ (για αυτόματα πιστόλια)

                  5.3

                  X

                  Χ (για αυτόματα πιστόλια)

                  5.4

                  Χ (σκελετός από πολυμερές)

                  Χ (για αυτόματα πιστόλια)

                  6.1

                  X

                  X

                  6.2

                  X

                  X

                  6.3

                  X

                  6.4

                  X

                  7.1

                  X

                  7.2

                  X

                  X

                  8.1 ή 8.2

                  X

                  X

                  X

                  X

                  8.3

                  Χ (σωλήνας γεμιστήρα)

                  Χ (σωλήνας γεμιστήρα)

                  9.1

                  X

                  X

                  10.1

                  X

                  X

                  X

                  X

                  X

                  10.2

                  X

                  X

                  X

                  X

                  X

                  X

         (1)  Κάννη στερεωμένη στον σκελετό με βίδες ή αρπάγες ή άλλη διαδικασία.

         (2)  Η συγκόλληση είναι μια διαδικασία κατασκευής ή διαμόρφωσης με την οποία ενώνονται υλικά, συνήθως μέταλλα ή θερμοπλαστικά, προκαλώντας σύντηξη.

      ΠΑΡΑΡΤΗΜΑ II

         Υπόδειγμα σήμανσης των απενεργοποιημένων πυροβόλων όπλων

                     1)

                  Σήμα απενεργοποίησης

                     2)

                  Χώρα απενεργοποίησης — επίσημος διεθνής κωδικός

                     3)

                  Σύμβολο της οντότητας που πιστοποίησε την απενεργοποίηση του πυροβόλου όπλου

                     4)

                  Έτος απενεργοποίησης

            Το πλήρες σήμα τοποθετείται μόνο στον σκελετό του πυροβόλου όπλου, ενώ το σήμα απενεργοποίησης (1) και η χώρα απενεργοποίησης (2) τοποθετούνται σε όλα τα υπόλοιπα βασικά εξαρτήματα.

      ΠΑΡΑΡΤΗΜΑ III